
הריני מאשר קבלת מכתבך מיום 6.3.25 והנני מתכבד להשיבך כדלקמן:
1. אבקש להודות על שהסבת את תשומת ליבי לטעות הקולמוס שנפלה. הוגשה בקשה לתיקון כתב התביעה.
2. בקשר עם טענת הדחיה, כאמור בשיחותי הקודמות בעניינו. לא ברור מדוע הינכם אוחזים בטענה האמורה.
3. מרשי אוחז ברישיון נהיגה מתאים. מצ"ב צילום רישיון נהיגה (פלסטיק).
4. לחברתכם לא יכולה להיות טענה בדבר היעדר רישיון נהיגה וחברתכם יודעת שמרשי אוחז ברישיון נהיגה כאמור.
5. הדבר מקבל משנה תוקף שעה שלמן יום קבלת הרישיון הוא הוצג לחברתכם אשר ביטחה אותו שנה אחר שנה.
6. אודה לעיונכם וטיפולכם המסור בקידום התיק, ככל וחרף האמור ומסיבה שאינה ברורה הנכם אוחזים בטענת לדחיה אודה להגשת כתב הגנה.

